Angkatan Bersenjata Diraja Brunei

Angkatan Bersenjata Diraja Brunei (ABDB) telah ditubuhkan pada 31 Mei, 1961. Pada awalnya ia dikenali dengan nama Askar Melayu Brunei sebelum dianugerahkan gelaran "Diraja" pada 31 Mei, 1965. Ia kemudian dikenali sebagai Askar Melayu Diraja Brunei. Setelah mendapat kemerdekaan pada 1 Januari, 1984, Askar Melayu Diraja Brunei telah dinamakan semula sebagai Angkatan Bersenjata Diraja Brunei.

Disebabkan sejarahnya, hanya warganegara Brunei yang berbangsa Melayu (Bumiputera) boleh memasuki angkatan tentera. Etnik-etnik Melayu terdiri daripada suku kaum asli Belait, Bisaya, Brunei, Dusun, Kedayan, Murut, dan Tutong sebagaimana ditakrifkan di dalam perlembagaan Brunei. Perkhidmatan ketenteraan tidak diwajipkan kepada mana-mana penduduk tertentu dan tidak terdapat dasar ketenteraan di Brunei.

Angkatan Bersenjata Diraja Brunei menggunakan pelbagai jenis peralatan ketenteraan buatan luar negara, yang mana sebahagian besar dibeli dari United Kingdom, Perancis/Eropah dan Amerika Syarikat. Angkatan Bersenjata Diraja Brunei merupakan pasukan bersenjata yang terbesar, yang mana terdiri daripada sepasukan kecil pasukan tentera laut dan tentera udara. Meskipun Angkatan Bersenjata Diraja Brunei kekurangan pengalaman bertempur, ia sering kali diatur gerak di wilayah sekitar bagi misi-misi kemanusiaan dan pengaman. Brunei juga memiliki hubungan ekstensif ketenteraan dengan Singapura.

Lihat juga
Institut Latihan Angkatan Bersenjata Diraja Brunei
Akademi Pertahanan Angkatan Bersenjata Diraja Brunei
Polis Tentera Angkatan Bersenjata Diraja Brunei
Rejimen Pasukan Khas
Askar Simpanan Melayu Diraja Brunei
Pasukan Simpanan Gurkha

Nota

Pautan luar
 Ministry of Defence, Brunei

Tentera Brunei